Snbuyas (Ameba)

Snbuyas (Ameba) 急性腸胃炎 
Ddilan stliyus ma narux punu ka kesun na mnarux nbuyas nii, meru nii mnoda niqan stliyus ka uuqun ma qsiya wada srtiqun kika kana mrutiq na pngerah ma sara pnuqan peni.

So nii ka knnarux na: So sceecu ma mkpberih, hmilic nbuyas ma mlabu nbuyus ma geri.

Hrinas mnarux nbuyas ge, mttilux hei duma ma geri qntiyan ma sdara daha ka skenux ma mhuriq seedan ka kntiyan na duri.

Hmuwa mooda pkmalu:

Tg.kingal. Asi ka ini ekan:

So ali mnnarux sngayan ciida we, ali kingal dehuk hari ali daha, asi ka malix mekan, sngayun tikuh ka iraq daha ka rkebun, malu hari di ge, tduwa meka tikuh uqun ma ini hari ekan ssiyang peni, so ka; Malu mimah begu gmegang ma  mekan ido rumu han.

Tg.daha. Ini mmhemuc meka iyu ma  iyu ini psgeri.

Tg.Teru. Knteetu suango pimah qsiya:

Ado pbeerih ma geri nii ge maha uka hari qsiya ka hei ta, kii asi ka knteetu suango mimah qsiya.

Tg.Sepac. Malu prading mekan de, ini keeguw mekan so ssama ma asi hmanguc qsiya ka uuqun duri.

So ka; Pang bhege (tusu) daha ka ido rumu peni, ini ekan eguw ssama daha ka miruku ma mssiyang na uuqun.

Kdrumuc trima baga, psraman daha cpilan ka sapah pprayan. 

Skeruc uuqun: Kingal we kmeruc meluq ppuqun, kingal we mkayak mhada na ddamac peni, mtluhe naq sdheriq ka nniqan ta ma niqan kesun 「wesensikuan」de kii ka kesun sbaangan ta ka mnarux snbuyas nii denun.

Netun pberih ma ini alix geri(日)ma mdengu kana ka pdahung quwaq, so ebun ka doriq, mdengun ka qraqil ma duma naq we msdara ma mhuriq qntiyan duri de asi ka nhari mosa pqita ising spuhan.

 Pnyahan pnatas (參考資料) 

 http://www.lshosp.com.tw/%E8%A1%9B%E6%95%99%E5%9C%92%E5%9C%B0/%E8%83%83%E8%85%B8%E8%82%9D%E8%86%BD%E7%A7%91/%E6%80%A5%E6%80%A7%E8%85%B8%E8%83%83%E7%82%8E%E6%B3%A8%E6%84%8F%E4%BA%8B%E9%A0%85/

 Tseeru na mptgesa Aking Puhuk (桂素芳) ka pnatis nii.